section_heading: Monaco i Zandvoort
paragraph_text: Drugu sezonu zaredom, sezona je počela na stazi Monaco. Utrka VN Monaka (XXII Grand Prix Automobile de Monaco) održala se 10. svibnja, a Jim Clark u Lotus-Climaxu, je nastavio svoju dominaciju od prošle sezone, te izborio 14. najbolju startnu poziciju s desetinkom prednosti ispred Jacka Brabhama u Brabham-Climaxu. Clark je vodio do 36. kruga, kada odlazi u boks i vraća se na treće mjesto, dok je Brabham odustao 7 krugova ranije. Dan Gurney je preuzeo vodstvo ispred Grahama Hilla u BRM-u, a 15 krugova nakon Hill prestiže Gurneya, koji ubrzo odustaje zbog problema s mjenjačem. Clark se vozio na drugom mjestu, kada su počeli problemi na motoru njegovog bolida. To je omogućilo Hillovom momčadskom kolegi, Richie Ginteru da utrku završi drugi, dok je novi Clarkov momčadski kolega Peter Arundell osvojio prvo postolje u Formuli 1. Mike Hailwood je šestim mjestom osvojio prve bodove u Formuli 1.<ref> GRAND PRIX RESULTS: MONACO GP, 1964 grandprix.com. Pristupljeno 29. rujna 2017.